Школска зграда имала је учионицу, две собе и кухињу са предсобљем. Школа је започела рад са 31-им учеником, али је испиту приступило само 20 ученика. Изасланик Министарства просвете Србије,Стојан Новаковић, оценио је рад школе и учитеља оценом добар. Одато је посебно признање, председнику општине Ђорђу Стојковићу за залагање око стварања школе. Први учитељ је у школи био само једну школску годину, па га је заменио Атанасије Ристић, који је учио децу Трнаве следеће четири године. Школа је била троразредна од 1871. године до 1874., па је трећи разред укинут, само у тој години. Вероватно, разлог за укидање је мали број ученика јер следеће три године трећи разред је похађало по двоје или четворо ђака. Број ученика све до 1877. године у сва три разреда био је од 20 до 30., али од 1879. он се сваке године повећава, тако да је већ осамдесетих година прелазио педесет. Ученике је учио по један учитељ и то, после Ристића, учитељи су били: Милија Лазаревић, Светозар Буђевац, Милан Петровић (до 1881). Сви су они оцењивали оценом добар, а само је једном, Милија Лазаревић, оцењен одличним, ред са добрим ""а чистоћа да буде боља"".

Бела крвна зрнца су постојане ћелије које се размножавају деобом. Леукоцити се према изгледу једра и цитоплазме сврставају у две основне групе; гранулоците, који имају сегментирано једро и грануле у цитоплазми и агранулоците, чије је једро целовито, округло и у цитоплазми нема зрнаца - гранула. Леукоцити су у основи одбрамбене ћелије које учествују у; одбрани организама од патогених организама (бактерија, гљива, протозоа, паразитских црва) и вируса, у запаљењским и алергијским реакцијама и имају способност фагоцитозе микроорганизама па се називају и фагоцити.

Рођен је 17. маја 1950. године у Крагујевцу. Основну школу завршио је у Ваљеву, а средњу Електротехничку школу „Никола Тесла” у Београду. Своје прво сликарско искуство стекао је у Никшићу на Вишој педагошкој академији у класи професора Николе Гвозденовића. После завршене прве године бива примљен на Ликовну академију у Београду, сликрски одсек, на којој је дипломирао 1977. године у класи професора Младена Србиновића.

Премијера прве сезоне серије Некада давно била је 23. октобра 2011. Сезона почиње тако што зла краљица прекида венчање од Снежане и шармантног принца да би објавила да ће бацити клетву на све људе, и да ће остати једино она која ће имати срећан крај. Већина ликова из бајке су пребачени у град Сторибрук, где су им одузета њихова права сећања и идентитети ликова из бајки. На Емин 28. рођендан, њен биолошки син Хенри Данијел Милс је доводи у Сторибрук у нади да ће разбити клетву коју је бацила његова маћеха, зла краљица Реџина.

Тромбоцитни концентрати се добијају процесом сепарације из крви. Крвне плочице се чувају на температури од око 20-24 степени. Максимално време чувања је 5 дана, због ризика од контаминације бактеријама. Тромбоцити који се транфундују могу потицати од једног донора, али и као концентрати од више њих. Трансфузије тромбоцита понекад могу изазвати имуну реакцију примаоца праћену уништавањем крвних плочица донора.